laion/Wikipedia-Exotic huggingface dataset:
אוקונוס

אוֹקוּנוּס (שם מדעי: Serranus) הוא סוג של דג ממשפחת הדקריים. אורכו של אוקונוס משתנה ונע בין 12–30 סנטימטרים והוא בעל 10 קוצים בסנפיר בגב. אוקונוס הוא טורף הניזון בעיקר מדגים קטנים יותר, סרטנים ורכיכות. אף על פי שדגים אלה נפוצים הם אינם תופסים מקום חשוב בתעשיית הדיג בשל גודלם. Serranus accraensis Serranus aequidens Serranus africanus Serranus aliceae Serranus annularis Serranus atricauda Serranus atrobranchus Serranus baldwini אוקונוס פסוס (Serranus cabrilla) Serranus chionaraia Serranus flaviventris Serranus hepatus Serranus heterurus Serranus huascarii Serranus luciopercanus Serranus maytagi Serranus notospilus Serranus novemcinctus Serranus phoebe Serranus psittacinus Serranus pulcher Serranus sanctaehelenae אוקונוס מסורטט (Serranus scriba) Serranus socorroensis Serranus stilbostigma Serranus subligarius Serranus tabacarius Serranus tico Serranus tigrinus Serranus tortugarum מדיה וקבצים בנושא אוקונוס בוויקישיתוף אוקונוס, באתר ITIS (באנגלית) אוקונוס, באתר NCBI (באנגלית) אוקונוס, באתר Animal Diversity Web (באנגלית) אוקונוס, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
יחסי מזרח טימור – ספרד

יחסי מזרח טימור–ספרד הם היחסים הדיפלומטיים הרשמיים שבין הרפובליקה הדמוקרטית של מזרח טימור לבין ממלכת ספרד. בין הרפובליקה הדמוקרטית של מזרח טימור לבין ממלכת ספרד מתקיימים יחסים דיפלומטיים רשמיים. ספרד כוננה לראשונה את יחסיה עם מזרח טימור ב-20 במאי 2002. נשיאת הסנאט הספרדי, אספרנסה אגירה (אנ'), השתתפה בחגיגות העצמאות של מזרח טימור ב-20 במאי 2002 והיא עמדה בראש המשלחת הספרדית והמשלחת הכללית ששלח ארגון האיחוד האירופי למקום (נשיאת האיחוד האירופי הייתה ספרד באותה השנה). נשיאת הסנאט נפגשה עם ראש הממשלה של מזרח טימור, מרעי אלכת'ירי (אנ'), ועם שר החוץ, ז'וזה רמוס הורטה, והיא הביעה את הסולידריות של ספרד כלפי אנשי מזרח טימור. ראמוס-הורטה נסע למדריד ב-5 ביוני 2002 על מנת להשתתף בפגישה של ארגון ASEM (אנ') שנערכה במדריד. במדריד נפגש ראמוס-הורטה עם שר החוץ הספרדי, ז'וזפ פיקה. זהו היה הקשר הפורמלי רב הדרג הראשון של ספרד עם המדינה החדשה. חברת בנייה ספרדית הייתה האחראית על בניית כביש מהיר בבירה של מזרח טימור, דילי. ספרד אינה מיוצגת במזרח טימור בדרג השגרירות. ספרד מיוצגת במזרח טימור בדרג הקונסולרי באמצעות קונסוליה רשמית שהיא מחזיקה בדילי, בירת המדינה. ספרד האמינה את שגרירותה שבג'קרטה, בירת אינדונזיה הסמוכה, על מזרח טימור. מזרח טימור אינה מיוצגת בספרד, הן בדרג השגרירות והן בדרג הקונסולרי. מזרח טימור האמינה על ספרד את שגרירותה שבליסבון, בירת פורטוגל הסמוכה. מדיה וקבצים בנושא יחסי מזרח טימור – ספרד בוויקישיתוף Ficha de Timor Oriental, אתר משרד החוץ של ספרד CONSULATE OF SPAIN IN DILI, TIMOR-LESTE
Walkin' Back to Happiness

"Walkin' Back to Happiness" (בעברית: "בחזרה אל האושר") הוא סינגל משנת 1961 של הזמרת הלן שפירו. את השיר כתבו ג'ון שרדר ומייק הוקר. בליווי תזמורתי של נורי פראמור, יצא השיר בממלכה המאוחדת ב-29 בספטמבר 1961 בחברת התקליטים קולומביה (EMI). השיר הגיע למקום הראשון במצעד בממלכה המאוחדת ב-19 באוקטובר ושהה בו במשך שלושה שבועות. בארצות הברית הגיע השיר רק למקום ה-100 בבילבורד הוט 100, והוא השיר היחיד של שפירו שנכנס למצעד פזמונים בארצות הברית. הסינגל נמכר ביותר ממיליון עותקים וזיכה את הלן שפירו בתקליט זהב. מידע על היצירה "Walkin' Back to Happiness" באתר Discogs Billboard Magazine, Hits of the World, November 1961. נבדק ב-2012-09-09. Billboard Magazine, Hot 100, December 1961. נבדק ב-2012-09-09. The ultimate Burt Bacharach For Fans. נבדק ב-2012-09-09. Dowse, Tony (2011). The Ultimate Helen Shapiro. EMI Gold. Billboard Magazine, Hits of the World, December 1961. נבדק ב-2012-09-13. Billboard Magazine, Hits of the World, November 1961. נבדק ב-2012-09-13. Billboard Magazine, Hits of the World, December 1961. נבדק ב-2012-09-13. Billboard Magazine, Hits of the World, March 1962. נבדק ב-2012-09-13. Billboard Magazine, Hits of the World, February 1962. נבדק ב-2012-09-13. "Platennieuws Top 10 - 1962". Platennieuws. אורכב מ-המקור ב-2018-07-03. נבדק ב-2019-12-02. Billboard Magazine, Hits of the World, April 1962. נבדק ב-2012-09-13. Billboard Magazine, Hits of the World, February 1962. נבדק ב-2012-09-13. Billboard Magazine, Hits of the World, January 1962. נבדק ב-2012-09-13. Billboard Magazine, Hits of the World, February 1962. נבדק ב-2012-09-13.
שתאי אדום-ראש

שתאי אדום-ראש (שם מדעי: Quelea erythrops) הוא מין של עוף מהסוג שתאי ממשפחת האורגיים, החי באפריקה שמדרום לסהרה. שתאי אדום-ראש מגיע לאורך 16 סנטימטרים והזכר בעל ראש אדום, שהקנה לו את שמו, ואילו ראש הנקבה מפוספס אפור-חום וצהוב. שתאי אדום-ראש חי באזורי סוואנה, ביצות ויערות באפריקה שמדרום לסהרה וניזון בעיקר מחרקים וזרעים. מין זה תואר על ידי החוקר גוסטב הראטלאוב ב-1848. מדיה וקבצים בנושא שתאי אדום-ראש בוויקישיתוף שתאי אדום-ראש, באתר ITIS (באנגלית) שתאי אדום-ראש, באתר NCBI (באנגלית) שתאי אדום-ראש, באתר Animal Diversity Web (באנגלית) שתאי אדום-ראש, באתר GBIF (באנגלית) שתאי אדום-ראש באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
Kiss Me Once

Kiss Me Once (בעברית: נשק אותי פעם אחת) הוא אלבום האולפן השנים עשר של הזמרת-יוצרת האוסטרלית קיילי מינוג. האלבום יצא לאור ב-14 במרץ 2014, על ידי חברות התקליטים פרלופון רקורדס ורוק ניישן. מתוך האלבום יצאו שני סינגלים. האלבום הגיע למקום השני במצעד האלבומים הבריטי. אלבום זה היה אלבומה היחיד של מינוג שיצא על ידי חברת התקליטים רוק ניישן ואלבום האולפן האחרון של מינוג שיצא על ידי חברת התקליטים פרלופון. במהלך העבודה על האלבום, עבדה מינוג עם כותבים ומפיקים כמו סיה, קותפאדר, גרג קורסטין, פארל ויליאמס, מנק וכולי. מבקרי מוזיקה רבים כינו את האלבום כחזרתה של מינוג למוזיקת הפופ אך האלבום משלב גם אלמנטים של דאנס-פופ, דיסקו, אלקטרו-פופ ו-R&B. מבחינה לירית האלבום עוסק בנושאים כמו רומנטיקה, סקס, העצמה עצמית ובילויים, בדומה לנושאים שונים עליהם דיברה מינוג בעברה. עם יציאתו האלבום קיבל ביקורות חיוביות ממבקרי המוזיקה אשר רובם החמיאו לקסם של מינוג וליכולות הווקאליות שלה. אם כי הרבה מהמבקרים גם העבירו ביקורת כי האלבום אינו מחדש שום דבר ברמה המוזיקלית. מבחינה מסחרית, האלבום זכה להצלחה נאה כאשר הגיע לעשירייה הפותחת במדינות כמו בריטניה, אוסטרליה, אירלנד, ספרד וצרפת ובארצות הברית הגיע למקום ה-31. אך למרות זאת האלבום לא הצליח לשחזר את ההצלחה של האלבומים הקודמים של מינוג מה שגרם לאכזבה מצד חברת התקליטים של מינוג שהביאה לעזיבתם בסופו של דבר. מתוך האלבום יצאו הסינגלים "Into the Blue" ו-"I Was Gonna Cancel", אשר זכו להצלחה בינונית. בנוסף, השירים "Sexercize" ו-"Beautiful" יצאו כסינגלים שיווקיים מתוך האלבום והשירים "Million Miles ו-"Les Sex" יצאו גם הם כסינגלים למספר תחנות רדיו מצומצמות. על מנת לקדם את האלבום, יצאה מינוג לסיבוב ההופעות "Kiss Me Once Tour", באירופה, אוסטרליה ואסיה ואף בהמשך הוציאה די וי די של ההופעה. אתר האינטרנט הרשמי של Kiss Me Once (באנגלית) מידע על האלבום Kiss Me Once באתר MusicBrainz מידע על האלבום Kiss Me Once באתר AllMusic האלבום Kiss Me Once באתר Discogs האלבום Kiss Me Once באתר ספוטיפיי האלבום Kiss Me Once באתר דיזר האלבום Kiss Me Once באתר אפל מיוזיק האלבום Kiss Me Once באתר טיידל האלבום Kiss Me Once באתר יוטיוב Kylie Minogue - Into The Blue, Discogs (באנגלית) Kylie* - I Was Gonna Cancel, Discogs (באנגלית) kiss me once | full Official Chart History | Official Charts Company, www.officialcharts.com (באנגלית)
אטרומאוס

אטרומאוס (שם מדעי: Etrumeus) הוא סוג של דג ממשפחת הדוסמריים החי באזור האינדו פסיפי- כולל מפרץ אילת, וחדר גם לים התיכון בהגירה הלספסית. אורכם של דגים בסוג נע בין 13 ל-14 סנטימטרים והם דומים לסרדינים. דגים אלה ניזונים בעיקר מזואופלנקטון והם נחשבים לדגי מאכל. Etrumeus acuminatus Etrumeus golanii Etrumeus makiawa Etrumeus micropus Etrumeus sadina Etrumeus whiteheadi Etrumeus wongratanai מדיה וקבצים בנושא אטרומאוס בוויקישיתוף אטרומאוס, באתר ITIS (באנגלית) אטרומאוס, באתר NCBI (באנגלית) אטרומאוס, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
אחי-נצרן קווי

אחי-נצרן קווי (שם מדעי: Balistapus undulatus) הוא מין יחיד בסוגו של דג ממשפחת הנצרניים, והחי באזור האינדו-פסיפי כולל מפרץ אילת. אחי-נצרן קווי מגיע לאורך 50 סנטימטרים וצבעו מגוון בצעירים והופך לחום בבוגרים. דג זה ניכר בסנפיר הגב הראשון שהוא גבוה מסנפיר הגב השני. אחי-נצרן קווי ניזון בעיקר מחסרי חוליות כמו קיפודי ים, תולעים, רכיכות וסרטנאים. דג זה פעיל יום, חי לבדו, טריטוריאלי ויכול להיות אגרסיבי כלפי דגים אחרים. מדיה וקבצים בנושא אחי-נצרן קווי בוויקישיתוף אחי-נצרן קווי, באתר ITIS (באנגלית) אחי-נצרן קווי, באתר NCBI (באנגלית) אחי-נצרן קווי, באתר Animal Diversity Web (באנגלית) אחי-נצרן קווי, באתר FishBase (באנגלית) אחי-נצרן קווי, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו. אחי-נצרן קווי באתר הרשימה האדומה של IUCN
ולדיסלב ואשצ'וק

ולדיסלב ויקטורוביץ' ואשצ'וק (באוקראינית: Владислав Вікторович Ващук; נולד ב-2 בינואר 1975 בקייב) הוא כדורגלן עבר אוקראיני ששיחק בעמדות המגן בקבוצות דינמו קייב וצ'רנומורץ אודסה מהליגת העל האוקראינית ובנבחרת אוקראינה. ואשצ'וק החל את קריירת הכדורגל שלו בקבוצת נוער של מועדון הכדורגל דינמו קייב. בגיל 17 עלה לקבוצה הבוגרת, אך בשנה הראשונה שותף במשחקים מעטים. בעונת 1993/1994 עלה להרכב הקבוע של הקבוצה. היה שותף להצלחמות דינמו קייב באליפות אוקראינה ובמפעלים אירופיים - בעונת 1998/1999 הגיעה הקבוצה עד לחצי גמר ליגת האלופות. בעונת 2002/2003 הציג ואשצ'וק רמת משחק חלשה והנהלת המועדן רמזה לו לחפש קבוצה אחרת. ואשצ'וק חתם לעונה אחת בספרטק מוסקבה הרוסית. דווקא בשורות ספרטק הציג ואשצ'וק רמת משחק גבוהה. בתום העונה שב לאוקראינה וחתם בקבוצת צ'רנומורץ אודסה. בשנת 2005 שב ואשצ'וק לדינמו קייב וחתם ל-3 שנים. לאחר סיום החוזה, עבר ואשצ'וק לקבוצת לבוב שזה עתה עלתה לליגת העל האוקראינית. הוא שיחק במדיה חצי שנה - הקבוצה נקלעה לקשיים כלכליים ונאלצה למכור את כרטיס השחקן שלו. ואשצ'וק חזר לצ'רנומורץ אודסה למשך עונה אחת. בתום עונת 2009/2010 ירדה צ'רנומורץ מליגת העל לליגת המשנה. ואשצ'וק לא רצה לשחק בליגה הנמוכה ועבר לקבוצה מהליגה העליונה - ווהלין לוצק. בשנת 2011 הודיע על פרישתו ממשחק פעיל. וואשצ'וק שיחק 22 משחקים בשורות הנבחרת הצעירה של אוקראינה. בנבחרת הלאומית של אוקראינה שיחק ואשצ'וק מאז אפריל 1996. משחקו הראשון במדי הנבחרת היה משחק ידידות מול מולדובה. ואשצ'וק היה בסגל הנבחרת למונדיאל 2006. במשחק הראשון בטורניר מול נבחרת ספרד ספג כרטיס אדום על הכשלה ברחבת העונשין.לא השתתף במשחקים הבאים בשלב הבתים, בעקבות ההרחקה. בהמשך לקח חלק במשחק שמינית הגמר מול נבחרת שווייץ. במשחק רבע הגמר מול נבחרת איטליה נכנס ואשצ'וק כמחליף במחצית השנייה. אליפות אוקראינה (9): 1994, 1995, 1996, 1997, 1998, 1999, 2000, 2001, 2007 הגביע האוקראיני (6): 1996, 1998, 1999, 2000, 2006, 2007. הגביע הרוסי - 2003 מדיה וקבצים בנושא ולדיסלב ואשצ'וק בוויקישיתוף ולדיסלב ואשצ'וק, ברשת החברתית פייסבוק ולדיסלב ואשצ'וק, ברשת החברתית אינסטגרם ולדיסלב ואשצ'וק, באתר Transfermarkt ולדיסלב ואשצ'וק, באתר Soccerway ולדיסלב ואשצ'וק, באתר WorldFootball.net ולדיסלב ואשצ'וק, באתר National Football Teams ולדיסלב ואשצ'וק, באתר FootballDatabase.eu פרופיל המאמן, באתר Transfermarkt
איגואנת המדבר

איגואנת המדבר (שם מדעי: Dipsosaurus dorsalis) היא אחת הלטאות הנפוצות ביותר במדבריות סונורה ומוהאבי בדרום מערב ארצות הברית ובצפון מערב מקסיקו. צבעם אפור ושחום. איגואנת המדבר היא מסדרת הקשקשאים. איגואנת המדבר לא בסכנת הכחדה אך היא נדירה.. איגואנת המדבר היא לטאה בגודל בינוני, שגדלה ל-61 ס"מ, כולל הזנב צבעם נע מחום-אפור בהיר לצבע שמנת עם תבנית חומה בהירה על הגב והצדדים. אורכו של הזנב הוא בדרך כלל ארוך באחד וחצי מאשר הגוף. הבטן של איגואנת המדבר בהירה אולם, במהלך עונת הרבייה, הצדדים הופכים ורדרדים בשני המינים. איגואנה פראית חיה בממוצע 7 שנים, לעומתה איגואנה בשבי אורך חייה פי שניים יותר מהאיגואנה הפראית. כאשר טורף נושך בזנבה, הוא נושר ולאחר זמן מה גדל מחדש. עונת הרבייה מתחילה באביב ונמשכת עד אמצע הקיץ. שיאי הגידול מתרחשים בחודשים מאי ויוני. איגואנת המדבר מתחילה בדרך כלל להטיל ביצים בתחילת הקיץ. הנקבות מטילות בדרך כלל מצמד אחד לכל עונה. אף על פי שבתנאים אופטימליים הם יכולים להטיל שני מצמדים בעונה. מצמד ביצים כולל בדרך כלל 3-8 ביצים. בעת הטלת הביצים הנקבות חופרות מאורות באדמה, ולאחר מכן הן מאמידות את עצמן מעל המאורה, ושומרות על ביציהן. איגואנת המדבר היא צמחונית. היא ניזונה מעשב. נוטים לאכול בעיקר צמחים, ניצן, עלים, ופירות הכוללים עגבניות, פירות יער, תפוזים, דלעת, גרעיני חמניות שומשום ואגוזים קטנים אשר נמצאים בבתי גידול שלהם. הם נמשכים בעיקר לפרחים צהובים של הקריאוזוט (creosote). איגואנת המדבר ניזונה מחסה כמקור מים. לעיתים רחוקות במאגר מזונם נמצאים בנוסף טרמיטים, נמלים, חרקים וחיפושיות קטנות. איגואנת המדבר פעילה גם בשעות החמות עד אמצע היום באביב בקיץ ובסתיו בטמ"פ ממוצא של 40 מעלות צלזיוס בזמן שהאיגואנות והלטאות האחרות מחפשות מקלט כדי להסתתר מהשמש והחום העז. הן מאוד מהירות וכאשר הן מבוהלות מוצאות מקום מקלט במהירות וניצלות. לאיגואנת המדבר ישנם אויבים רבים והנפוצים שבניהם הן חיות קטנות כמו חולדות, סמורים, שועלים, נחשים, וכמובן האדם. במהלך היו האיגואנות מטפסות על ענפי העץ והשיחים הקוצניים אשר במדבר. מדיה וקבצים בנושא איגואנת המדבר בוויקישיתוף איגואנת המדבר, באתר ITIS (באנגלית) איגואנת המדבר, באתר NCBI (באנגלית) איגואנת המדבר, באתר Animal Diversity Web (באנגלית) איגואנת המדבר, באתר האנציקלופדיה של החיים (באנגלית) איגואנת המדבר, באתר GBIF (באנגלית) איגואנת המדבר באתר הרשימה האדומה של IUCN Desert Iguana Care Sheet, www.reptilesmagazine.com (באנגלית) DesertUSA.com, Desert Iguana - DesertUSA, www.desertusa.com
נוקומיס מיקרופוגון

נוקומיס מיקרופוגון (שם מדעי: Nocomis micropogon) הוא מין של דג ממשפחת הקרפיוניים החי בטבע בנהרות של אמריקה הצפונית והוא אחד מהנפוצים שבדגי הנהרות שבה. הדג דומה במראהו לקרפיון מצוי אך קטן יותר. הוא יכול להגיע לאורך מקסימלי של 33 ס"מ אך לרוב הוא קטן יותר ונפוץ באורך 13 ס"מ בלבד. הזכרים גדולים יותר מהנקבות. צבעו כסוף עם פס שחור אנוכי לאורך הגוף ומעט צהוב לאורך הצידיים שמעל הפס השחור. הגב אפור והראש גדול עם בינים קטנים לאורך הלסת, העוזרים לחוש מזון. הדגים הבוגרים מינית עם ראשים גדולים יותר הצבועים בסגול-ורוד עדין ובעלי בליטות על עיניהם וחוטמם. מבנה מוזר זה גורם לבלבול בינם לבין קרוביהם מהמין Nocomis biguttatus, החיים באותו אזור. תפוצת הדג רחבה מאוד בטווח שבין הימות הגדולות והרי האפלצ'ים ומאונטריו וניו יורק עד לאלבמה וקרוליינה הדרומית. הם נפוצים בנהרות גדולים עד בינוניים ממוזגים, בין השאר באוטווה, ג'יימס, אוהיו, נהר ססקוהנה, נהר סוואנה, נהר קוסה ובכמה אגמים. הם נכחדו ממספר אזורים בהם נוצר זיהום מים רב או דיג גבוה. דג זה ניזון מתחת למים בעיקר מחרקים (לרוב זבובאים מימיים ושעירי כנף, עד 70% מהמזון), אצות (20% מהמזון), סרטנים (בעיקר מ-Cambarus המהווים 5% מהמזון) ורכיכות (4% מהמזון) וכן מדגיגים ועכבישנים. הוא עצמו נטרף בידי דגים גדולים יותר (לעיתים הוא משמש כפיתיון לחכות), עופות מים ויונקים כמו לוטרות. דגים אלה מתרבים בזרמים נמוכים ובהם הזכר משתמש בפיו כדי להרכיב חלוקי מים לגובה רב ועושה מהם קן. הנקבה משריצה בתוך מספר קנים 500 עד 1,000 ביצים הבוקעות כעבור 5–6 ימים. הדג מגיע לבגרות מינית בגיל שנתיים ועשוי לחיות עד 5 שנים. מדיה וקבצים בנושא נוקומיס מיקרופוגון בוויקישיתוף נוקומיס מיקרופוגון, באתר ITIS (באנגלית) נוקומיס מיקרופוגון, באתר NCBI (באנגלית) נוקומיס מיקרופוגון, באתר האנציקלופדיה של החיים (באנגלית) נוקומיס מיקרופוגון, באתר FishBase (באנגלית) נוקומיס מיקרופוגון, באתר GBIF (באנגלית) נוקומיס מיקרופוגון באתר הרשימה האדומה של IUCN
פרת הים של שטלר

פרת הים של שטלר (שם מדעי: Hydrodamalis giga), הוא מין נכחד, ממשפחת התחשיים, בה כלול היום תחש המשכן. הייתה הגדולה שבתחשאים (סירנות). היא נתגלתה במצר ברינג בשנת 1741 על ידי חוקר טבע ממוצא גרמני בשם גאורג שטלר שספינתו נטרפה סמוך לאי ברינג. פרת ים זו שקלה כ-8–10 טונות וניזונה בעיקר מאצות. פרת הים נעלמה בשנת 1768, 27 שנים בלבד לאחר שנתגלתה לאירופאים במאה ה-18. חוקרים משערים שאוכלוסיית פרות הים של שטלר הצטמצמה משמעותית עוד לפני כן. מינים רבים אחרים של מגה-פאונה נכחדו בתקופת הפליסטוקן המאוחר (אירוע ההכחדה הרבעוני (אנ')), וייתכן שאותם גורמים שהביאו להכחדה – שינויי אקלים שיצרו שינויים בגובה פני הים, ציד מוגבר על ידי בני אדם, או שילוב של גורמים אלה – הביאו להצטמצמות תחום המחייה של מין זה ולהידלדלות משמעותית של אוכלוסייתו. בעת גילויו למדע המודרני הייתה אוכלוסיית המין מצומצמת לשני איים באוקיינוס הארקטי והיא מנתה אלפי פרטים בודדים. המפגש עם בני האדם במאה ה-18 היה קטלני עבור הפרטים הנותרים מהמין. שטלר תיאר את התנהגות המין כמתאפיין בחברותיות ונאמנות רבה של הפרטים אחד לשני, כך שכאשר פרט אחד הותקף על ידי ציידים, הפרטים האחרים התאספו סביבו באופן שאפשר לצוד גם אותם בקלות. המין ניצוד עבור פרווה ובשר – כל פרט שקל כ-10 טון ובשרו יכול היה להזין את צוות הספינה של שטלר למשך חודש. מרבית בני המאה ה-18 לא האמינו שהכחדה של מינים היא אפשרית. כשהתברר שפרות הים של שטלר נכחדו לחלוטין, הגילוי סייע לייסוד העיסוק של המדע בנושא. ב-20 בנובמבר 2017 דווח באתר Siberian Times כי נחשפו חלקי שלד שהשתייכו לפרט של פרת הים של שטלר באורך של כשישה מטרים לחופי איי קומנדור שבאזור קמצ'טקה. בין העצמות שנחשפו היו 45 חוליות, 27 צלעות, עצם שכמה ועצמות נוספות. מדיה וקבצים בנושא פרת הים של שטלר בוויקישיתוף פרת הים של שטלר, באתר ITIS (באנגלית) פרת הים של שטלר, באתר NCBI (באנגלית) פרת הים של שטלר, באתר Animal Diversity Web (באנגלית) פרת הים של שטלר, בבסיס הנתונים ARKive (באנגלית) פרת הים של שטלר, באתר האנציקלופדיה של החיים (באנגלית) פרת הים של שטלר, באתר GBIF (באנגלית) פרת הים של שטלר, באתר אנציקלופדיה בריטניקה (באנגלית) פרת הים של שטלר באתר הרשימה האדומה של IUCN ידיו דודאי ושי מאירי, שיח חוקרים: שיחה עם פרופ׳ שי מאירי, באתר פודטקסט, ‏23.2.24 Jacob Mikanowski, The Giant Sea Mammal That Went Extinct in Less Than Three Decades, The Atlantic, April 19, 2017 שלד עצום של פרת ים נכחדת נמצא ברוסיה, באתר ynet, 20 בנובמבר 2017
מישור רוקפלר

מישור רוקפלר (באנגלית: Rockefeller Plateau) הוא רמה מישורית בארץ מרי בירד שבאנטארקטיקה. המישור מהווה חלק מרמת הקרח הפנימית של ארץ מרי בירד; מישור רוקפלר שוכן מזרחה מחוף שיראזה וחוף סיפל, ומדרום לרכסי פורד, רכס פלוד, ורכס הוועדה המבצעת. גובהו של המישור נע בין 1,000 ו-1,500 מטרים מעל פני הים. המישור התגלה על ידי אדמירל משנה ריצ'רד בירד, בשנת 1934. בירד קרא למישור על שמו של ג'ון ד. רוקפלר, הבן, פטרון משלחות בירד. מישור רוקפלר באתר הסקר הגאולוגי של ארצות הברית מישור רוקפלר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
חוף שיראזה

חוף שיראזה (באנגלית: Shirase Coast) הוא מקטע חוף לאורך הצד המזרחי של מדף הקרח רוס וים רוס, שבאנטארקטיקה. החוף מצוי בין הקצה הצפוני של חוף סיפל (ב- 80°10′S 151°00′W﻿ / ﻿80.167°S 151.000°W﻿ / -80.167; -151.000) לבין כף קולבק. המשלחת היפאנית לאנטארקטיקה, אשר חקרה את אנטארקטיקה בין השנים 1910–1912, בפיקודו של סגן נובו שיראזה, הפליגו בספינה קינאן מארו סמוך לחוף זה בינואר 1912. המשלחת נחתה במפרץ קיינאן, ובמפרץ הלווייתנים, ומשם יצאו למסע מחקר של 160 ק"מ לכיוון דרום - מזרח על מדף הקרח רוס. בשנת 1961 ועדת השמות האנטארקטית של ניו זילנד קראה לחוף על שמו של שיראזה. שונית שיראזה חוף שיראזה באתר הסקר הגאולוגי של ארצות הברית חוף שיראזה באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי
אאוצרטופס

אאוצרטופס (שם מדעי: Eoceratops; משמעות השם: "פרצוף קרני של השחר") הוא סוג של דינוזאור ממשפחת הצרטופסיים, אשר חי בקרטיקון העליון של קנדה לפני 76.5-75 מיליון שנה, במשך הקמפן. הגולגולת של דינוזאור זה התגלתה באלברטה, קנדה ב-1901 בידי לורנס לם וב-1092 סווג למין של מונוקלוניוס - סוג אשר נחשב לבוטל מספק והועבר לסוג כסמוזאורוס. חוקרים אחרים כגון ג'ון בל האטצ'ר סיווגו אותו לצרטופס, סוג שגם בוטל בהמשך. רק ב-1915 הועבר לסוג עצמאי. ב-2010 חלק מהחוקרים סברו שגם סוג זה מוטל בספק, עם ממצאים הדומים מאוד לאלה של המוג'וצרטופס, אך חלק מהחוקרים סברו שממצאי המאובנים בעלי מאפיינים ייחודיים מספיק. הפרטים שנמצאו היו צעירים וקטני משקל באורך של 57 ס"מ ורוחב של 38 ס"מ. הם היו בעלי קרן אף קצרה אך עבה ומעט בעלת מבנה סהר, קרני מצח ארוכות ביחס לכסמוזאורוס באורך של 216 מ"מ ועטרה נמוכה אך חזקה המופנה מעלה. למרות הדמיון לכסמוזאורוס היה בעל דמיון מסוים לצרטופסים כמו האנכיצרטופס והנדוצרטופס וכן הטריצרטופס, אשר גם להם הייתה עטרה חזקה שפנתה מעלה. מדיה וקבצים בנושא אאוצרטופס בוויקישיתוף אאוצרטופס, באתר GBIF (באנגלית)
ויקטור קלאסון

ויקטור יוהאן אנטון קלאסון (בשוודית: Viktor Johan Anton Claesson; נולד ב-2 בינואר 1992) הוא כדורגלן שוודי, המשחק בקשר בפ.צ. קופנהגן. קלאסון התחיל את הקריירה שלו בקבוצת הנוער של ורנאמו ובגיל 16 הצטרף לקבוצה הבוגרת ששיחקה אז בליגה השלישית. בעונת 2011 רשם 13 שערים ב-29 משחקים. בינואר 2012 קלאסון חתם באלפסבורג מליגת העל השוודית. בעונתו הראשונה, זכה עם הקבוצה באליפות הקבוצה ועונה לאחר מכן, זכה עם הקבוצה בגביע השוודי. ב-25 בינואר 2017 חתם קלאסון לשלוש עונות וחצי בקרסנודאר מליגת העל הרוסית. ב-16 בפברואר ערך קלאסון את הופעת הבכורה שלו בקבוצה בניצחון 0–1 נגד פנרבחצ'ה במסגרת הליגה האירופית. במשחק זה, אף נבחר ל"איש המשחק". ב-28 בפברואר 2017, כבש את צמד נגד אורל. ב-30 במרץ 2022 קלאסון חתם בפ.צ. קופנהגן מליגת העל הדנית. בצעירותו, קלאסון שיחק בנבחרות הצעירות של שוודיה. ב-18 בינואר 2012 ערך את הופעת הבכורה שלו בנבחרת שוודיה בניצחון 0–2 נגד בחריין. 5 ימים לאחר מכן, הבקיע את שער הבכורה שלו בנבחרת בניצחון 0–5 נגד קטר. קלאסון, השתתף עם הנבחרת במונדיאל 2018. אלפסבורג ליגת העל השוודית: 2012 הגביע השוודי: 2013/2014 נבחרת שוודיה גביע המלך: 2013 אישיים הקשר השוודי של השנה: 2018 מדיה וקבצים בנושא ויקטור קלאסון בוויקישיתוף ויקטור קלאסון, באתר Transfermarkt ויקטור קלאסון, באתר Soccerway ויקטור קלאסון, באתר WorldFootball.net ויקטור קלאסון, באתר National Football Teams ויקטור קלאסון, באתר FootballDatabase.eu
דיסגנוס

דיסגנוס (שם מדעי: Dysganus; משמעות השם: "אמייל גס") הוא סוג של דינוזאור ממשפחת הצרטופסיים, שחי בתור הקרטיקון לפני 80 עד 75 מיליון שנה מזמננו במהלך הקמפן. מאובנים של דינוזאור מסוג זה התגלו בתצורות נהר ג'ודית (אנ') שבמונטנה בידי חוקר המאובנים האמריקאי אדוארד דרינקר קופ בשנת 1876. הוא סיווג 4 מינים בסוג זה, אך ב-1907 החוקר ג'ון בל האטצ'ר הניח שמדובר בטקסון בטל, אשר מורכב למעשב משיניים של סטגוזאור. השיניים של כל מין כללו 8 שיניים, כולן מנותקות אחת מהשנייה ובעלות עיצוב המורכב ללעיסת חומר צמחי נוקשה כמו גזעים. כיום מעריכים ששיניים מאובנות אלה השתייכו למין ממשפחת ההדרוזאוריים, אשר להם שיניים שטוחות חזקות באחורי הלסת. דינוזאור זה היה אחד ממספר מינים שבוטלו ביניהם המונוקלוניוס, הפלאוסקינקוס, הטרכודון, הצרטופס, והטירנוזאוריים אובליסודון (Aublysodon) ודינודון (Deinodon). דיסגנוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
פוליונקס

פוליונקס (שם מדעי: Polyonax; משמעות השם: "מאסטר מעל רבים") הוא סוג של דינוזאור ממשפחת הצרטופסיים, שחי בסוף הקרטיקון העליון במאסטריכט לפני 66 מיליון שנה - הזמן בו נכחדו אחרוני הדינוזאורים. כיום מעריכים שסוג זה מוטל בספק. סוג זה התגלה בתצורות דנבר (אנ') בקולורדו שבארצות הברית בשנת 1873 בידי החוקר אדוארד דרינקר קופ. הממצאים היו חלקיים ושבורים וכללו 3 חוליות, כמה עצמות גפיים וחלקי קרן ארוכה. הסוג נקבע בידי קופ ב-1874. מאובנים אלה הועברו למוזיאון האמריקאי לתולדות הטבע. מאובנים אלה השתייכו לפרט צעיר והתערבבו עם עצמות הדרוזאוריים, אולי מהסוג המבוטל טרכודון, אשר חי בסמוך. חלק מהחוקרים משייכים את הממצאים למאובני אגתאומס או אף לטריצרטופס. בצורתו דינוזאור זה דמה כנראה לטריצרטופס אך היה קטן יותר ובעל קרניים מעל העיניים ומעל החוטם. הוא היה ארבע-רגלי, בעל מקור קרני אשר ניזון מצמחייה קרקעית. פוליונקס, באתר האנציקלופדיה של החיים (באנגלית) פוליונקס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
אובליסודון

אובליסודון (שם מדעי: Aublysodon) הוא סוג דינוזאור טורף במשפחת הטירנוזאוריים, אשר כיום ייתכן שהוא מבוטל מחמת הספק. המשמעות של שמו המדעי לא מובהקת, אך נראה שפירושה: "שן הפונה אחורה". לסוג זה הועברו כמה מינים במשך הזמן אך כמעט כולם הופרדו, למעט Aublysodon mirandus. מאובניו של הדינוזאור הטורף התגלו בתצורות נהר ג'ודית' (אנ') שבמונטנה בידי החוקר ג'וזף ליידי בשנת 1868, אשר התבססו על ממצאיו של הגאולוג פרדיננד ואנדוויר היידן מ-1854 ו-1855. במראם השיניים היו מעוקלות ובעלות זרימה אחורית, מה שנתן להם את שמם. שיניים מאובנות אלה בעלות מבנה זה התגלו גם בעוד אזורים בארצות הברית ובקנדה ואף באסיה והם דמו במראם לאלה של הדספלטוזאורוס. מאובנים אלה דמו לעוד כמה מאובנים מהמאה ה-18 וה-19 אשר נחקרו על סמך ממצאי שיניים בודדות, ביניהם הטרודון, הטרכודון והפלאוסקינקוס. בנוסף הם דמו למאובני עוד טירנוזאור מבוטל שנמצא באזור - הדינודון (Deinodon), כשבעבר הוא השתייך לאותו הסוג כמותו. ב-1902 סבר החוקר לורנס לם שמאובני השיניים דומים לאלה של בני משפחת האורניתומימיים ושייך את המין לאורניתומימוס. בהמשך התברר שבני המשפחה היו חסרי שיניים בכלל, כך שהסוג חזר למשפחת הטירנוזאורים. כיום רואים בשרידיו ממצאים של שיני דספלטוזאורוס או של טירנוזאורוס צעיר, כך שסוג זה בטל. מדיה וקבצים בנושא אובליסודון בוויקישיתוף אובליסודון, באתר GBIF (באנגלית)
דינודון

דינודון (שם מדעי: Deinodon; מילולית: "שן מחרידה") הוא סוג דינוזאור טורף בן למשפחת הטירנוזאוריים, אשר כיום ייתכן שהוא מבוטל מחמת הספק. בסוג זה נכלל מין בודד - Deinodon horridus. הוא חי בתור הקרטיקון לפני 77 מיליון שנה. המאובנים של הדינוזאור הטורף התגלו בתצורות נהר ג'ודית' (אנ') שבמונטנה בידי פרדיננד ואנדוויר היידן ונקראו ב-1856 בידי החוקר האמריקאי ג'וזף ליידי. הם התגלו בסמוך לממצאי טירנוזאור אחר - האובליסודון. הממצאים כללו רק מאובני שיניים חזקות ומעוקלות מעט. מאובניו של הדינוזאור דמו מאוד לאלה של הגורגוזאורוס, והחוקרים ויליאם דילר מתיו וברנום בראון מצאו ששני הסוגים היו בעלי מבנה שיניים כמעט זהה. עם זאת מאחר שהגוף היה חסר הם נמנעו מלכלול אותו באותו סוג. חוקרים מאוחרים סברו שהשיניים דומות בצורתם לאלה של הדספלטוזאורוס ואולי אף לסוג (שבוטל בהמשך) אובליסודון. ב-1902 הוחלט להפוך את הסוגים דינודון ואובליסודון למוטלים בספק. בסוג היו מינים רבים, אך לבסוף נשאר מין אחד - Deinodon horridus. המינים עברו לסוגים של טירנוזאורים אחרים וגם לדריפטוזאורוס, הקרוב אליהם ולמגלוזאורוס. מדיה וקבצים בנושא דינודון בוויקישיתוף דינודון, באתר GBIF (באנגלית)